দু’দিন চেষ্টা করেও স্বাস্থ্যমন্ত্রীর সঙ্গে যোগাযোগ করতে না পারাকে দুঃখজনক বললেন মেয়র আতিকুল ইসলাম - Largest News Headlines Portal
Posted on আগস্ট ২৮, ২০১৯ আগস্ট ২৮, ২০১৯ by admin
স্বাস্থ্যমন্ত্রী জাহিদ মালেকের সঙ্গে কোনো ধরনের যোগাযোগ করতে পারেননি ঢাকা উত্তর সিটি করপোরেশনের (ডিএনসিসি) মেয়র আতিকুল ইসলাম। বুধবার (২৮ আগস্ট) রাজধানীর গাবতলী বাস টার্মিনালে এক পরিচ্ছন্নতা অভিযানে এসে সাংবাদিকদের তিনি একথা বলেন।
এর আগে মঙ্গলবার (২৭ আগস্ট) গুলশানে মশক নিধন অভিযানে ডিএনসিসির কর্মকর্তাদের প্রবেশ করতে দেওয়া হয়নি স্বাস্থ্যমন্ত্রীর বাড়িতে।
বিষয়টি ‘দুঃখজনক’ উল্লেখ করে মেয়র আতিকুল ইসলাম বলেন, বিষয়টি খুবই দুঃখজনক। আমরা তো আবাসিক বাড়িগুলোতে প্রথমবার গিয়েই ফাইন করছি না। নির্মাণাধীন ভবনে বা বাণিজ্যিক প্রতিষ্ঠানে এডিস মশার লার্ভা পাওয়া গেলে জরিমানা করছি। আমি স্বাস্থ্যমন্ত্রীর সঙ্গে গতকাল যোগাযোগের চেষ্টা করেছি, আজও করেছি। কিন্তু তার সঙ্গে যোগাযোগ করা সম্ভব হয়নি।